[{"text_idx": "#000003", "text": "Hyfforddiant mewnol sydd wedi\u2019i deilwra"}, {"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Yma, mae Claire Morgan, Cyfarwyddwr Gofalwyr Cymru, yn myfyrio ar y pwysau anghynaladwy y mae gofalwyr di-da\u0302l yn parhau i\u2019w hwynebu y tu hwnt i gyfyngiadau\u2019r pandemig."}, {"text_idx": "#000008", "text": "Yr Wythnos Gofalwyr hon (6-12 June), gobeithio y bydd pob un ohonom ni\u2019n manteisio ar y cyfle i fyfyrio ar ro\u0302l hanfodol gofalwyr di-da\u0302l yn ystod y pandemig ac i gydnabod y pwysau parhaus y maen nhw\u2019n eu hwynebu er bod gweddill y gymdeithas yn \u2018ailagor\u2019."}, {"text_idx": "#000010", "text": "Mae\u2019r Wythnos Gofalwyr, a sefydlwyd gan \u2018Carers UK\u2019 27 o flynyddoedd yn o\u0302l, yn ymgyrch codi ymwybyddiaeth flynyddol sy\u2019n cael ei chynnal i gydnabod y cyfraniad hanfodol sy\u2019n cael ei wneud gan y 6.5 miliwn o ofalwyr yn y DU."}, {"text_idx": "#000011", "text": "Hoffwn eich annog i gymryd rhan yn yr Wythnos Gofalwyr gan fod gan bob un ohonom ni ro\u0302l i\u2019w chwarae mewn helpu i sicrhau bod gofalu\u2019n Weladwy ac yn cael ei Werthfawrogi a\u2019i Gefnogi. Waeth a allwch chi roi cymorth i ffrind neu aelod o\u2019r teulu sy\u2019n gofalu am rywun, sicrhewch eu bod mewn cysylltiad a\u0302\u2019r wybodaeth a\u2019r help sydd eu hangen arnynt, gwnewch eich rhan i godi ymwybyddiaeth neu dangoswch eich bod yn cefnogi gofalwyr di-da\u0302l drwy \u2018ychwanegu eich llais\u2019 ar wefan Wythnos Gofalwyr: ."}, {"text_idx": "#000012", "text": "Dengys ein gwaith ymchwil, heb syndod, bod mwy o ofalwyr di-da\u0302l yng Nghymru yn 2022 nag oedd cyn y pandemig, gyda 23% o oedolion y genedl (oddeutu 584,134 o bobl) bellach yn cynorthwyo perthynas, ffrind agos neu gymydog oherwydd salwch cronig, gan gynnwys anhwylder meddyliol, dementia, anabledd neu henaint."}, {"text_idx": "#000013", "text": "Mae dwysedd y gofal y mae gofalwyr yn ei ddarparu hefyd wedi cynyddu ers yn gynharach yn y pandemig, a gallai nifer o ffactorau fod wedi effeithio ar hyn. Mae llawer o\u2019r gwasanaethau roedd gofalwyr yn dibynnu arnynt o\u2019r blaen yn parhau i fod a\u0302 llai o ddarpariaeth neu wedi cau, mae pobl sy\u2019n agored i niwed yn parhau i warchod eu hunain ac mae pob un ohonom ni\u2019n gwybod am y pwysau ar ofal iechyd sylfaenol a\u2019r prinder cronig o ofal cymdeithasol."}, {"text_idx": "#000014", "text": "Ar yr un pryd, rydyn ni\u2019n wynebu argyfwng costau byw sy\u2019n cynyddu\u2019r costau gofalu, fel costau ynni, bwyd a theithio. Mae\u2019r costau cynyddol hyn yn bwrw gofalwyr yn galed. Dengys ein hadroddiad bod gofalwyr ag incymau teuluol llai yn llawer mwy tebygol o fod yn darparu cryn dipyn o ofal (e.e. dros 20 awr yr wythnos). Mae darparu mwy o ofal hefyd yn lleihau\u2019r siawns o allu ymdopi\u2019n ariannol, oherwydd mae gofalwyr yn llai tebygol o allu cydbwyso gwaith a gofal, gan eu gwthio i mewn i dlodi a chaledi ariannol."}, {"text_idx": "#000015", "text": "Mae\u2019n hollol dyngedfennol bod gofalwyr yn cael y cymorth sydd ei angen arnynt i gadw\u2019n iach fel y gallant barhau i ofalu am eu hanwyliaid."}, {"text_idx": "#000016", "text": "Y saith elusen genedlaethol sy\u2019n arwain Wythnos Gofalwyr 2022 yw Carers UK, Age UK, yr Ymddiriedaeth Gofalwyr, Cymdeithas MND, Rethink Mental Illness, Oxfam GB a The Lewy Body Society. Rydym yn galw am gynllun adfer a seibiant ar gyfer Cymru, sy\u2019n ymroddedig i anghenion gofalwyr, gan gynnwys; buddsoddiad penodol mewn cymorth iechyd meddwl, blaenoriaethu gwyliau gofalwyr, hybu incymau gofalwyr er mwyn lleihau\u2019r risg o dlodi a chaledi, help gyda chostau bwyd ac ynni a, chyn daw\u2019r gaeaf, blaenoriaethu\u2019r rhaglen frechu."}, {"text_idx": "#000017", "text": "Gwnewch yr hyn y gallwch chi\u2019r Wythnos Gofalwyr hon i sicrhau bod gofalu\u2019n Weladwy ac yn cael ei Werthfawrogi a\u2019i Gefnogi."}, {"text_idx": "#000022", "text": "Ymunwch a\u0302 ni ar y cyfryngau cymdeithasol"}]